Deel die kinders in groepies van vyf op. Laat elke groepie in ‘n ry staan. Die speletjie werk soos volg: Slegs die kind wat voor staan, kyk na jou. Die ander in die ry staan na die teenoorgestelde muur en kyk. Jy gaan ‘n aksie doen en die kinders wat voor staan moet oplet wat jy doen. Dan moet hulle die kind wat volgende in hul ry is, aan die skouer tik dat daardie kind omdraai. Hulle wys dan vir die kind die beweging wat hulle gesien het jy doen. Hulle mag dit slegs een maal wys. Dan tik daardie kind weer aan die een wat volgende in die ry staan en doen die beweging wat hy/sy gesien het by vorige kind. Dit gaan so aan totdat die laaste een in die groep gewys is. Die laastes in die groep wys dan die beweging vir jou en jy kyk wie sin lyk die meeste na jou oorspronklike beweging.
Jy gaan in hierdie speletjie op soek wees na sekere ‘talente’ en in die kleingroepies gaan die kinders kyk wie is die beste verteenwoordiger in hul groep. Dan gaan die verteenwoordigers uitkom en julle gaan kyk wie die beste voel doen aan dit waarna jy gesoek het.